Pedro de Llano Cabado

Pedro de Llano Cabado, nado na Coruña en 1947, é un arquitecto galego.

 Traxectoria 
É fillo do xornalista Pedro de Llano López. Licenciado en arquitectura pola Universidade de Madrid (1976). Realizou a súa tese doutoral Tipoloxías espaciais e construtivas na arquitectura popular galega na Escola Técnica Superior de Arquitectura da Coruña. Foi catedrático de Análise Arquitectónica da ETSA. Foi responsable de artes plásticas do Consello da Cultura Galega.

A finais de 2023, declarou que renunciaba ao Premio Galicia de Arquitectura, que acababa de recoller no Gaiás uns meses antes para "alertar dunha ultraxe patrimonial que se está a cometer co conxunto formado polo Castro Lupario e a aldea de Angueira de Castro".

 Obras 
 Ons, a arquitectura dunha comunidade desaparecida, 1981, Cuadernos do Seminario de Sargadelos 39.
 Arquitectura popular en Galicia, 1983.
 Alejandro de la Sota. O nacemento dunha arquitectura, 1994.
 Arquitectura popular en Galicia. Razón e construcción, 1996.
 Le Corbusier. Viaje al mundo de un creador a través de 25 arquitecturas, 1997.
 Compañeros de oficio, 2013.

 Recoñecementos 
Premio da Crítica de Galicia en 1982 e 1988.
Premio COAG de Arquitectura en 1996, no apartado de rehabilitacíón.
Premio Galicia de Arquitectura 2023, premio especial á traxectoria profesional na categoría de arquitecto.

 Vida persoal 
Casou con Marga Neira López, filóloga especializada en lexicografía galega. Os seus fillos son o comisario e investigador da arte Pedro de Llano Neira e o xornalista Pablo de Llano Neira.

 Notas 

 Véxase tamén 
 Ligazóns externas 
Ficha na Universidade da Coruña
Entrevista en La Opinión

Categoría:Arquitectos de Galicia do século XX
Categoría:Arquitectos de Galicia do século XXI
Categoría:Profesores da Universidade da Coruña
Categoría:Nados na Coruña
Categoría:Nados en 1947
Categoría:Personalidades de Galicia sen imaxes
Categoría:Premio COAG de Arquitectura